Diari Oficial de la Generalitat Valenciana


Sumari del DOGV 8728, del 29-01-2020 (2020/627)

RESOLUCIÓ de 23 de gener de 2020, de la directora general de Personal Docent de la Conselleria d'Educació, Cultura i Esport per la qual es declara aprovada la llista definitiva d'aspirants admesos i exclosos per a participar en el procés de renovació de directors, convocat per Resolució de 8 de novembre de 2019, de la directora general de Personal Docent per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat (DOGV núm. 8678 / 15.11.2019).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8728

Data del DOGV
:   29-01-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/627


Data del document
:   23-01-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 23 de gener de 2020, de la directora general de Personal Docent de la Conselleria d'Educació, Cultura i Esport per la qual es declara aprovada la llista definitiva d'aspirants admesos i exclosos per a participar en el procés de renovació de directors, convocat per Resolució de 8 de novembre de 2019, de la directora general de Personal Docent per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat (DOGV núm. 8678 / 15.11.2019). [2020/627]  
  
De conformitat amb el que es disposa en la base quarta de la Resolució de 8 de novembre de 2019, de la directora general de Personal Docent per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat (DOGV 8678, 15.11.2019), i transcorregut el termini de reclamacions previst en la citada base, resolc:  
  
Declarar aprovada la llista definitiva de persones aspirants admeses i excloses, amb indicació en aquest últim cas de les causes d'exclusió, per a participar en el procés de renovació del càrrec de director o directora, la qual serà publicada en el Diari Oficial de la Generalitat Valenciana i podrà consultar-se en la pàgina web de la Conselleria d'Educació, Cultura i Esport: http://www.ceice.gva.es.  
  
La present resolució posa fi a la via administrativa, i contra aquesta podrà interposar-se recurs potestatiu de reposició davant la Direcció General de Personal Docent de la Conselleria d'Educació, Cultura i Esport, en el termini d'un mes, a comptar des de l'endemà a la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o directament recurs contenciós administratiu davant el Jutjat contenciós competent, en el termini de dos mesos a comptar des de l'endemà a la data de la seua publicació, conforme al que s'estableix en els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de gener de 2020.- La directora general de Personal Docent: M. Ángeles Herranz Ábalos.